མདོར་ན་དངུལ་དང་འབྲེལ་བའི་ལས་ཀ་ལ་དོན་གཅོད་ལ་ལག་པ་འཆང་བཅུག་གི་མི་འདུག་སྙམ་པའི་འཁུན་སེམས་ཆེན་པོ་ཞིག་ཚོགས་ཟུར་མཆོག་གིས་འཆང་འདུགདེའི་ཕྱིར་བསམ་བློ་དེའི་རྗེས་འབྲེལ་གྱིས་ལས་ཁོང་གིས་དོན་སྒྲུབ་སྐབས་ཀྱང་དེ་ལྟར་གྱི་རྣམ་འགྱུར་མངོན་ངེས་པར་དུ་ཡོད་ངེས།ལྷག་པར་དུ་བཀའ་ཤག་གིས་དོན་གཅོད་ཀྱིས་རོགས་དངུལ་འཚོལ་སྡུད་དེ་ཁོང་གི་ལས་ཀ་མིན་ཞེས་ཕར་གཡོལ་ཚུར་གཡོལ་བྱས་པར་གསུང་བ་ལ་རྒྱས་བཤད་དང་དཔང་རྟགས་བསྟན་མེད་ཅིང་།དེའི་ཐོག་ལ་ཚོགས་ཟུར་ལགས་ཀྱིས་ཀྱང་གང་ཡང་གསུང་མེད།གང་ལྟར་འདིའི་ཐོག་ལ་ལྷག་བསམ་རྣམ་དག་གིས་ཕྱག་ལས་གནང་མེད་པ་ཚོད་དཔག་བྱེད་ཐུབ་པའམ་ཚོགས་ཟུར་ལགས་ཀྱིས་ལས་ཀ་ཏག་ཏག་བྱས་པ་ཡིན་གསུང་བའི་ནང་དུ་བདེན་པ་མིན་པའི་གནད་དོན་ཡོད་པ་གཏན་ཁེལ་རེད།